
Seacais 


'S e cànan Innd-Eòrpach a tha ann an SeacaisJ 1 ^ 2 ^ 'S e 
cànan oifigeil na Seic a th' ann, ach tha e ga bruidhinn 
ann an dùthchannan eile air feadh an t-saoghail. 


Dh'fhàs an Seacais bho chànan a thoirt na cinnidhean 
Seicich còmhla, nuair a thàinig iad don dùthaich anns an 
chòigeamh agus siathamh Linn, agus tha na ciad 
chuimhneachain sgrìobhte againn bhon dàrna linn deug. 
Is e cànan Innd-Eòrpach, Slàbhach a tha innte. Tha i nas 
coltaiche ri an t-Slòbhacais na tha i ri cànanan eile, agus 
o chionn ’s gun robh na Seicich agus na Slòbhacaich a' 
fuireach anns an aon stàit fad a’ mhòrchuid den 
fhicheadamh Linn, tha iad a’ tuigsinn a chèile glè 
mhath. Tha Seacais an Ear, mar a tha daoine ga 
bruidhinn anns na crìochan faisg air an t-Slòbhac cha 
mhòr nas coltaiche ris an t-Slòbhacais na tha i ri an t- 
Seacais oifigeil. ’S e an aon rud a thaobh Seacais san 
earr-thuath faisg air crìoch na Pòlainn a tha coltach ris 
a’ Phòlais. 


Is e sin an cànan oifigeil anns an t-Seic. Tha mu dheich muillean duine ga bruidhinn san t-Seic, agus dà 
mhnillean eile thall thairis, a’ chuid as motha san Ostair, oir bha an dùthaich fad trì Linntean na pàirt dhen 
ìompaireachd Ostaireach (no Ostaireach-Ungaireach); san t-Slòbhac, Na Stàitean Aonaichte, A' Ghearmailt, 
Astràilia agus Canada. B’ iad sin na dùthchannan dhan robh daoine a’ dol an tòir obrach no a’ teicheadh aig 
àm an Dàrna Chogaidh agus nuair a bha an dùthaich fo smachd an Aonadh Sobhiat. 

An cànan 


Seacais (cestina) 

Far a bheil i 

'ga 

bruidhinn 

■ An t-Seic 

■ An t-Slòbhac, Na Stàitean 
Aonaichte, A' Ghearmailt, 
Astràilia, Canada 

Luchd- 

labhairt 

iomlan 

mu 12 muillean 

Reangach 

66mh 

Teaghlach- 

chànan 

Innd-Eòrpach 

■ Slàbhach 

- Slàbhach an lar 

Siostam- 

litreachaidh 

Aibidil Laideannach 

Inbhe Oifigeil 

Far a bheil i 

'na chànan 

oifigeil 

^ An t-Seic 

■ An t-Aonadh Eòrpach 

Còdan Cànan 

ISO 639-1 

cs 

ISO 639-2 

cze (B), ces (T) 

ISO 639-3 

ces [1] (http://www.sil.org/iso63 
9-3/documentation.asp?id=ces) 


Sgrìobhadairean 












































Jaroslav Seifert 


Aibidil 


Bha an aibidil Seacais air a dhèanamh le Naoimh Cyril agus Naoimh Methodius, dà mhiseanaraidh 
Ghreugach a thàinig don dùthaich anns an naoidheamh linn. Anns an còigeamh linn deug, thòisich an sagart 
Jan Hus an stràc gheur (') a chleachdadh agus an hàcek (no caron, ' ) cuideachd. Bhon siathamh linn deug, 
tha an cearcall ga chleachdadh cuideachd os cionn u ( u ). Tha an aibidil an-diugh a' ruith mar seo: A, B, C, 
C, D, D, E, F, G, H, CH, I, J, K, L, M, N, N, O, P, Q, R, R, S, S, T, T, U, V, W, X, Y, Z, Z. Am 
bitheantas, chan eil fuaimneachadh na litreach ag atharrachadh - tha dìreach aon fhuaimneachadh aig gach 
litir. 


Connragan 

'S iad na connragan Sheacais: b /b/, c /ts/, c /tj/, d /d/, d’ 1 ) 1 , f /f/, g /g/, h /h/, ch /x/, j /j/, k /k/, 1 /1/, m /m/, 
n /n/, n /Jì/, p /p/, q /kv/, r /r/, r /r/, s /s/, s /J/, t /t/, t’ /c/, v /v/, w /v/, x /ks/, z /z/ agus z /3/. 

Nuair a tha tè de na connragan b, d, g, h, v agus z na litir mu dheireadh dhen fhacal, tha i ga fuaimneachadh 
/p/, /t/, /k/, /x/, /f/ agus /s/. Tha e coltach, mar eisimpleir, ri b ann am bàta agus ann an lùb sa Ghàidhlig. 

Chan eil Seacais ag atharrachadh connrag le cur litir eile rithe (mar s + h = sh) ach leis an hàcek ( ~ ), no 
caron (s + “ = s). Is e an aon chonadal a tha ann ch - ge-tà, tha Seacais ga tuigsinn mar aon litir agus tha e 
anns an aibidil eadar h agus i (seachad air eadar cg agus cz). 

Chan eil an connrag r a' nochdadh ann an cànan sam bith eile. Tha i rud beag coltach ri r mar a tha i a' 
fuaimneachadh ann an ceart sa Ghàidhlig, ach tha e gu mòr nas dèine. Seo am fuaim san fhacal reka 
( abhainn ): 


0 : 00 / 0:00 


Fuaimreagan 

'S iad na fuaimreagan Sheacais: a /a/, e /£/, i /i/ or /I/, o /0/, u /U/ agus y /i/ or /I/. Nuair a thathar a' 
fuaimneachadh iad gu fada, cuirear sràc gheur os an cionn: à, è, i, 6, u (ù mur eanua' chiad litir dhen 
fhacal) agus y. Thathar a' fuaimneachadh i agus y an aon dòigh (tha an dòigh ag atharrachadh a-rèir blais): 
am bitheantas, sgrìobhar i an dèidh c, c, d’, j, n, r, s, t’, z; y an dèidh d, h, ch, k, n,r, t; agus sgrìobhar i no y an 
dèidh b, f, l, m, p, s, v, z a-rèir tradaisein. 


Abairtean feumail 





Karel Capek (air an làimh cheart) - anns 
an leabhar aige R.U.R., chleachd an 
sgrìobhadair am facal robot air 
thoiseach. Dh'innlich a bhràthair Josef e 
bhon fhacal "robota" ( obair ) agus 's e 
facal eadar-nàiseanta an-diugh. 


Notaichean 

Foirmeil. 

Tha na h-abairtean neo-fhoirmeil seo gan 
cleachdadh an dà chuid nuair a tha daoine a' 
tachairt ri chèile agus nuair a tha iad a' 
dealachadh. 

Madainn mhath! Dobrè ràno! 

Feasgar math! Dobry vecer! 

Oidhche mhath! Dobrou noc! 

Jà jsem ... z ... 

'S mise ... à/às ... Jmenuji se ... ajsem z 


Gàidhlig 

Latha math! 

Halò! 

Tìoraidh! 


Seacais 

Dobry den! 
Ahoj! 

Cau! 

Nazdar! 


Ciamar a tha sibh / 
thu? 

Jak se màte / màs? 


Tha gu math, tapadh 
leibh / leat. 

Dèkuji, dobre. 


Ma 's e ur toil le. 

Ma 's e do thoil le. 

Prosim. 

Ga cleachdadh cuideachd nuair a tha duine a' toirt 
rudeigin gu duine eile (mar "Here you are" sa 
Bheurla). 

B' àill leibh / leat? 

Prosim? 


Tapadh leibh. 

Dèkuji vàm. 

Foirmeil. 

Tapadh leibh / leat. 

Dèkuji. 


Taing! 

Diky! 

Neo-fhoirmeil. 



Gabhaibh mo leisgeul. Prominte. 


Gabh mo leisgeul. 

Promin. 


Tha mi duilich. 

Je mi lito. 


Chan eil Seacais / 
Gàidhlig agam. 

Slàinte! 

Neumim cesky / 
gaelsky. 

Na zdravi! 


Fortan leibh / leat! 

Hodnè stèsti! 


Bha e math tachairt 
ruibh! 

Ràd jsem vàs poznal! 


Beannachd leibh! 

Na shledanou! 

Foirmeil. 

Le meas, ... 

S pozdravem, ... 

Foirmeil. 

Le dùrachd, ... 

Mèj se, ... 

Neo-fhoirmeil. 

Iomraidhean 




1. Cànanan aig SMO (http://www.smo.uhi.ac.uk/gaidhlig/faclair/cuspair/cananan/) 

2. Am Faclair Beag (http://www.faclair.com/?txtSearch=Czech) 

Ceanglaichean eile 


■ Hlavnf strana (https://cs.wikipedia.org/wiki/Hlavn%C3%AD_strana) - Prìomh-dhuilleag Uicipeid 
na Seacais 

■ Ràdio Cesko (http://www.rozhlas.cz/radio_cesko/portal/) - Rèidio an t-Seic - rèidio eadar-lìn 
Seiceach 

■ BBC Naidheachdan 2019-02-12: “Deireadh an Fhoghair” ann an Seicis (https://www.bbc.co.uk/ 
naidheachdan/47217039) (aithris-bhideo: 2:31) 


Air a tharraing à "https://gd.wikipedia.org/w/index.php?title=Seacais&oldid=549063" 


Chaidh an duilleag seo a dheasachadh 19 dhen Chèitean 2019 aig 15:52 turas mu dheireadh. 

Tha an teacsa seo ri làimh fo cheadachas Creative Commons Attribution-ShareAlike; faodaidh gu bheil e buailteach 
do theirmichean a bharrachd. Faic teirmichean a' chleachdaidh airson mion-fhiosrachadh. 






